Okresná prokuratúra Nitra 
Damborského 1, 949 99 Nitra 1

Sp. zn. : 2 Pv 439/13/4403	Nitra, 10.12.2013
EEČ : 2-32-7-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno c Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Nitra
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
ako otec maloletého dieťaťa XXXXX, nar. XXXXX, bytom u matky XXXXX v Nitre, hoci má k nemu vyživovaciu povinnosť vyplývajúcu zo Zákona o rodine a rozsudkom Okresného súdu Nitra sp. zn. 24P/371/2010 zo dňa 24.02.2011, právoplatným dňa 20.04.2011 mu výška tejto povinnosti bola určená tak, že má prispievať na výživu maloletého XXXXX sumou vo výške 100,- eur mesačne vždy do 15-teho dňa v mesiaci vopred k rukám matky, si túto zákonnú vyživovaciu povinnosť riadne neplnil a tak za obdobie od 01.12.2012 do 10.12.2013 dlhuje na výživnom k rukám matky XXXXX sumu vo výške 1200,- eur a takto konal, hoci trestným rozkazom Okresného súdu Nitra, sp. zn. 2T/144/2012 z 23.11.2012, právoplatným dňa 28.12.2012 bol uznaný vinným zo spáchania prečinu zanedbania povinnej výživy podľa § 207 odsek 1 Trestného zákona,    

lebo zanikla trestnosť činu

Odôvodnenie:
Vyšetrovateľ Okresného riaditeľstva PZ v Nitre uznesením sp. zn. ORP-938/OVK-NR-2013 zo dňa 11.07.2013 podľa § 199 odsek 1 Trestného poriadku začal trestné stíhanie a uznesením tej istej spisovej značky zo dňa 16.09.2013 podľa § 206 odsek 1 Trestného poriadku vzniesol obvinenie XXXXX za prečin zanedbania povinnej výživy podľa § 207 odsek 1, odsek 3 písmeno c) Trestného zákona na skutkovom základe uvedenom vo výrokovej časti tohto uznesenia. 
Prečinu zanedbania povinnej výživy podľa § 207 odsek 1 Trestného zákona sa dopustí ten, kto najmenej tri mesiace v období dvoch rokov neplní, čo aj z nedbanlivosti, zákonnú povinnosť vyživovať alebo zaopatrovať iného.  
Podľa § 207 odsek 3 písmeno c) Trestného zákona odňatím slobody na jeden rok až päť rokov sa páchateľ potrestá, ak spácha čin uvedený v odseku 1 alebo 2 hoci bol v predchádzajúcich dvadsiatich štyroch mesiacoch za taký čin odsúdený alebo z výkonu trestu odňatia slobody uloženého za taký čin prepustený. 
Podľa § 215 odsek 1 písmeno h) Trestného poriadku prokurátor zastaví trestné stíhanie, ak zanikla trestnosť činu.
Podľa § 86 písmeno a) Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.
 Obvinený XXXXX ku skutku, ktorý sa mu kladie za vinu uviedol, že si je vedomý toho, že má platiť výživné na syna XXXXX, no finančne mu to nevychádzalo, nemal dosť peňazí, lebo sa finančne stará aj o mladšieho syna XXXXX. Celá vec ho mrzí a urobí všetko pre to, aby dlh vyrovnal. 
Svedkyňa XXXXX uviedla, že održala poštové poukážky zo dňa 22.11.2013 na sumu spolu vo výške 1200,- eur od obvineného XXXXX, čím bolo dlžné výživné  v celom rozsahu uhradené.   
Z výsledkov dokazovania vyplynulo, že obvinený XXXXX uhradil dlžné výživné v plnom rozsahu a keďže neplatenie výživného nemalo na maloleté dieťa nepriaznivé následky,  rozhodla som tak, ako je uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Renáta Renáčová
prokurátorka